My vriend kry swaar - www.bybelkennis.co.za
Never work just for money or for power. They won't save your soul or help you sleep at night – Marian Wright Edelman
Weer een van Henri Nouwen se stukkies:
Om samehorigheid met 'n persoon wat swaar kry, te betoon, beteken nie dat ek met hom oor my eie swaarkry moet praat nie. Om oor jou eie pyn te praat, is baie selde van waarde as jy met iemand wat swaarkry praat.
'n Gewonde geneser is iemand wat na 'n persoon in pyn kan luister sonder om oor sy eie wonde te praat. As ons deur 'n pynlike situasie geleef het, kan ons met aandag en liefde luister na 'n ander persoon wat swaarkry sonder om ons eie probleme te noem. Moenie 'n persoon wat swaarkry se aandag op jouself fokus nie. Vertrou dat jou eie wonde jou in staat sal stel om na ander met jou hele wese te luister Dit is genesing.
Ons voel so dikwels dat as ons by iemand wat swaarkry kom, ons iets moet sê. Nouwen sê vir ons dat dit onnodig is. Wat wel belangrik is, is om te luister.